bavarian-nlp/barwiki-20250901 huggingface dataset:
Adolf Müller senior

Adolf Müller senior (eigentli Matthias Schmid) (* 7. Oktoba 1801 in Tolnau (heit Tolna (Ungarn); † 29. Juli 1886 in Wean) woa'r a östarreichisch-ungarischa Schauspüla und Komponist. Ois Zeitgenoss' vom Johann Nestroy san a Menge von dem seine Stückln von eahm vatont wua'n.
Leb'n und Weak.
Da Voda vom Adolf woa'r a Tonsetza mit'n Nauman Schmid. Weu da Voda und de Muada früahzeitich g'stua'm san, is da Adolf bei sein Onk'l, dem daumois recht bekaunnt'n Bühnandichta Meddlhammer und seina Tant' aufg'wåchs'n. Warum ea sein Nauman auf Müller g'ändat håt, is net bekaunnt. Sein eascht'n Musikuntarricht håt da junge Adolf beim Joseph Rieger, in Domorganist'n von St. Jacob in Brünn, g'håbt wo'r a scho mit åcht Jahrln Konzertna auf'm Pianoforte geb'n håt. Seine eascht'n Schauspüla-Vaträg' woa'n auf de Bühnan von Prag, Lemberg, Brünn, und seit 1823 in Wean.
In Wean woa'r a Schüla beim Joseph von Blumenthal mit groß'n Eafoig, so dass a von eahm Komponiate Kantate, „Österreichs Stern“, zua Feia vom 57. Gebuatsfest vom Habsburga-Kaisa Franz I. aum 27. Februar 1823 auf da Uneveasetät in Wean mit groß'n Beifoi aufg'füaht wua'n is. Sei easchtes Singg'spüi woa "„Wer andern eine Grube gräbt, fällt selbst hinein“", aufg'füaht aum 13. Dezemba 1825, sei easchte komische Opa "„Die schwarze Frau“" (da Text woa vom Carl Meisl, da Wenzel Scholz håt dabei sein eascht'n groß'n Eafoig ois Komika g'håbt). Seit 1825 is da Adolf Müller aun olle drei Weana Vuastådttheata tätich g'wes'n. Åb 1826 woa'r a insb'sundas 20 Joahr laung ois Sänga, Komponist und Kapömasta aum Theater an der Wien beschäfticht. Beim duatich'n Direkta Carl Carl håt a in dera Zeit allanich füa des Theata de Musi von rund 240 Theatastückln komponiat. Insgesaumt woa'r a mit ungefäah 650 Kompositeaunan ana von de fruchtboast'n Komponist'n im 19. Joharhundat. Ea woa sichalich ana von de wichtichst'n Schöpfa vom Weana Couplet.
In da Zeit von 1828 bis 1847 san praktisch olle Stückln, de da Johann Nestroy g'schrieb'n håt, von eahm vatont wua'n. Ana von seine greßt'n Eafoig' woa des Waundaliadl "„Wir wollen in die Stadt marschieren“" aus'n Nestroy seina Poss'n "Der böse Geist Lumpacivagabundus" (1833), des wås daumois a richticha Schlåga woa und se in beinåh olle Lända vabreit't håt.
Sei gleichnaumicha Sohn Adolf Müller junior (* 15. Oktober 1839 in Wean; † 14. Dezember 1901 eb'ndå) woa'r eb'nfois a Komponist und b'sundas im Bereich von da Weana Oparett'n recht eafoigreich.
Gsej

A Gsej oda Gsö (dt.: Geselle, vo ohb.: "gisello" „Hausgenoss“, genau gsogt: „dea wo an Soi mid an andan teit“) is a Handweaka, dea wo scho ausgleant is.
Heit hoaßt des, dass a a Gsejnpriafung voa da Handweakskamma bstandn hod und an Gsejnbriaf griagt hod. Ea hod oisdann sei Ausbuidung ois Leahling (Leahbua bzw. Leahmadl) obgschlossn und hod as Recht in ana weidan Ausbuidung Moasta z wean.
Friacha hod ma no a boae Joar auf da Woiz sei miassn um Moasta z wean.
Moasal

De Moasal oda Moasl (lat. "Paridae", dt. "Meisen", engl. "tits") san a Famij vo Singvegl (Passeri). Se ghean zua Oadnung vo de Spotznvegl. Da germanische Voglnam hod woarscheinle de Bedeitung "gloa, dirr".
Afgrund vo genetischa Foaschung wead de genaue Eiteilung grod dischgariad.
De moastn Moasal san gloa und schaugn a weng gstaucht aus. Se ham an kuazn Schnobe und a boor vo eana ham aa an Kamm.
De Moasal lebn voa oim im Woid. Se san oba a gean in da Nachn vo Menschn und lossn se do duachfuadan. Fressn doans am liabstn a Mischfuada vo Soot und Insektn.
Gschroa

A Gschroa oda as Schreien (dt. "Geschrei", "Schreien"; engl. "scream", "yell") is a recht lautstoarka Ausdruck vo an Gfui duach Menschn und Viecha.
A Gschroa ko woatlos sei oda Sproch beinhoidn. As woatlose Gschroa is moast a instinktivs Vahoidn und a Reaktion af a Gfui wia beispuisweis Angst Schmeaz, Zoan, Ibaroschung, Glick und so weida. As Gschroa vo Weatan is moastns a Dominanzgestn.
Hausrugg

Da Hausrugg oda Hausruck is a Higllound in Owaestreich. De Loundschoft ghead zan Oipnvualound.
Da hexte Punkt vom Hausrugg is da Gebebeag mit 801 Metan.
Da Hausruckwoid gheat zamm midm Kobanaußawoid, dea wos im Siidwestn direkt am Hausrugg auschliaßt, za dena greßten zammhengadn Waidan vo Eiropa. Im Zentrum vom Gebiagszug is da Woidautäu bei 90%. De Baam sa vua oim Feichtn.
Vom Hauruck hod aa s Hausruggviadl sein Noum.
Ursa

De Ursa woa de easchte schriftli eawehnte Kristin im heidign Östareich. Se is af an Grobepigramm (Grobinfschrift) ausm 5. Joahrhundat bschriebm. Des is a de ödaste friakristlige Inschrift und a aa scheens Zoachn vo da Liab de a weid iwan Tod vo am Ehegschpons aughoidn hod.
De Inschrift.
Remisch:
Fl(avius) Ianuarius miles vivus fecit1. Condita sepulcro hic pausat2 Ursa, crestiana fidelis3, an(norum) XXXVIII. Per partum4 subito ducente inpio fato5 est tradita Tartaris imis et me subito linquit6 sibi coniugem pro tempore iunctum, quem7 ambulo et quero8 miser, quem7 ipse aeterna condidi terra. O quit9 tribuat Genesis10, qui separat convirginios11 dulcis12, ut non licuit nobis iugiter13 supernam14 frunisci15 caritatem.
Hoc dico legentibus et lacrimis prosequor verba: Coniuncti amantis16 semper se bene dicere debent, quia nihil erit dulcius quam prima iuventus.
Standartdeitsch:
Der Soldat Flavius Ianuarius hat (diesen Stein) zu Lebzeiten erbaut. Hier ruht, geborgen im Grabe, Ursa, eine gläubige Christin, 38 Jahre alt. Bei einer Geburt wurde sie plötzlich vom grausamen Schicksal hinweggerafft und der tiefsten Unterwelt ausgeliefert, und sie verließ mich plötzlich, den Gatten, der ihr für die Lebenszeit verbunden war. Ich Unglücklicher gehe umher und suche sie, die ich selbst in ewiger Erde bestattete. Oh, was könnte die schicksalhafte Entstehung noch bieten, die süße, von Jugend an sich Liebende trennt, so wie es uns nicht erlaubt war, vereint die himmlische Liebe zu genießen. Das sage ich den Lesern und fahre unter Tränen mit den Worten fort: In Liebe Verbundene sollen sich immer glücklich preisen, weil nichts süßer sein wird als die erste Jugend.
Bairisch (Sinnmaßi):
"Da Soidot Flavius Ianuarius hod (den Schtoa) za sein Lebzeidn aufschtön lossn." 
"Do rost, g´boagn im Grob, Ursa a gleiwige Kristin, 38 Jahrl oid. Bei ana Gebuat is se gaunz gach vom grauslign Schicksoi weggagrafft und da tiafstn Untawöd ausglifat woan. Und so hod Si mi, em Ehemau, dea Ihr fia de Lebnszeid vabund woa, gaunz gach valossn. Und i Unglickliga geh ummadum und suach Si, de i jo sölm in da ewign Erdn begrobm hob."
"O je, wos kinnt ma des Schicksoi nu auduan ois wia ins Zwoa z´trenna, de se schau vo da Jugand au so vü gern ghobd haum. Und dene es vaweart woa gmoasaum de hümmlische Liab z´gniaßn."
"Des vazöh i woanand, eich Lesa, de Bewaln rinnan ma de Waungan owa und i sog Eich nu Oas:"
"In da Liab Vabundane soin si oiweu glickli schatzn, weu nix is siaßa ois de easchte Jugand."
Furie

Ois Furie wead a Weibsbuid bezeichnet, de wo gscheid aufbrausend sei ko und des spontan as heitam Himmi.
As jähzornige Wesn kimmt dann schnell zum Voaschein, wann ma a bisserl an deran goidna Krone katzt - oiso ian Stoiz valetzt. Nacha owa Gnade Gott, wos da auf an niedabrassln ko.
As Woat Furie is vo de remischn Rachegeddina de Furien obgloadt, de wo wiedarum a remische Version vo de griachischn Erinnyen san.
Trickster

Da Trickster is a archetypische Figua aus da Mythologie und da Literatua, den wo s ibaroi af da Wejd gibt. Ea is recht gscheid und nuzt sei Hianschmoiz fias Tricksn. Ea bricht imma wieda Regln und vahoid se unkonventionej. Ea is a Grenzgenga, dea wo oiss duachananda bringt, oba nacha oiss af ana andan Ebane wieda zammfiaht.
Da Trickster ko a God oda Geddin sei, a Mo, a Wei, a Geist oda a Viech. Da griachische God Hermes is a Trickster, de boarische Hobangoas und da Goggolori, da Pumuckl, da Pinocchio, da noadische God Loki, da Kaschpal, de slawische Kikimora, da Prometheus und da Sisyphus, da Bugs Bunny und da Peter Pan, da Robin Hood und da liabe Augustin, de Pippi Langstrumpf und da Bender aus Futurama.
Mogn

Da Mogn (ohd. "mago", mhd. "magen", nhd. "Magen", im Standard "Mohn") is a Pflonzengottung, wos vaschidane Orten gibt. In wüdn Mogn (Klatschmohn) und in Schlofmogn z. B., vam letztan is de Ort 'Woidviertler Graumogn' in Estarreich voi beliabt.
Howa

Da Howa (mhd. "haber") is a Droad. Er is a oajahrige Summerfrucht und wird 0,6 bis 1,5 Metter hoch.
De Bedeitung vom Howa hod in de lezden boar Joahrzehnt ognumma. Im Joahr 1939 z. B. wora nochn Woazn und in Gugaruz wödweid des drittwichtigste Troad. In Deitschlaund wora nochm Roggn sogor as zwoatwichtigste. Heind ollerdings wird a weniger aubaut.
DKT-Das kaufmännische Talent

DKT – Das kaufmännische Talent is a Brettspüü, wos fost so geht wia Monopoly. In Östareich is es aans von de eafoigreichstn Brettgspüü. 1936 is des Gspüü ois Spekulation bei da 1857 grintn Weana Druckarei Stockinger und Morsack (Stomo Spiele) aussebrocht wuan. Des Grindungsjoah kennt owaraa 1868 gwesn sei.
Nochn Anschluss Österreichs an des Deitsche Reich 1938 haum sas 1940/41 in DKT umbenannt, damiz da Zensur auskumman, wäu Monopoly is jo von de Nazi seit 1936 vabotn gwesn.
In de 1960a Joah san a boa Büüdln tauscht wuan, owa sunst is de Gspüü imma gleich bliem. Ob 1990 is daunn von Peri Spiele valegt wuan. 2004 is da Eigentümer von dem Label "Peri Spiele" krochn gaungan, äussa is ob 2005 von Freyspiel vadriem wuan. 2007 hoz daunn da Brevillier – Urban gmocht. Es gibt drei Ausgoom (Nostalgie-Edition, City-Edition, Jolly-Edition). Seit 2008 produziat des Gspüü da Piatnik.
Loki

Da Loki is a God aus da geamanischn Mythologie.
Ea gheat za de Asngedda, obwoi ra da Suhn vo an Jötunn, an Riesn, is. Ois Trickster is da Loki aa de schuiladste Figua vo oin Asn. Ea is oba aa da Negativste. Ea huift dena Geddan zwor imma wieda, mocht oba aa an Haffa Bledsinn und richdt an Schodn oo. Ea ko aa jedazeid sei Gstoit wandln und eascheint scho amoi ois Fliagn oda ois Lax.
An Loki-Kuit hods nia ned gebn. Den God hod neamd wiakle megn.
En Loki sei Vawandtschoft.
Da Loki is da Suhn vom hintalisting Riesn Fárbauti und vo da Laufey, aa Nal gnennt. Seine Briada san da Byleist und da Helblindi. Sei Wei is de Sigyn, seine Buam san da Narfi (aa Nari) und da Vali. Mid da Riesin Angrboda hod da Loki de Doudngeddin Hel, en Fenriswoif und de Midgardschlang zeigt. In da Gstoit vo ana Stuadn hod a en Hengst Svadilfari afd Wejd brocht und as ochhaxade Roos Sleipnir, des wo ra en Wodan gschenkt hod.
As End vo dera Gschicht.
Wia da Loki en Doud vom Balder, an Suhn vom Wodan, vauasocht ghobt hod, ham eam de Gedda gjaukt. Af da Flucht hod a si in an Lax vawandlt und in an Wossafoi vasteckt. De Asn ham eam oba mid an Netz in de Enge triebn und da Donar hod eam gfangt.
Nacha hams en Loki mid seine Buam, en Narfi und en Vali, in a Hejn vazaht. Duatn hams en Vali in an Woif vawandlt, dea wo nacha glei sein Bruada zarissn hod. Mid de Darm vom Narfi hams en Loki gfesslt. De Geddin Skadi hod a Giftschlang iban Loki oobundn, aus dera ian Mai dauand Gift af eam obedropft is. De Sigyn, as Wei vom Loki, hod eam zeidweis schitzn kina, indems as Gift mid ana Schon afgfangt hod. Nua imma wanns de Schoin auslaan hod miassn, is as Gift afn Loki dropft. Nacha hod si da Loki voa Schmeanzn afbaamt und es is af da Eadn za an Eadbebn kema.
Am Oofang vom Ragnarök hod si da Loki vo de Fessln befrein kina und hod mid de Riesn gega de Gedda kempft. Im Zwoakampf mid Wochtagod 
Heimdall is a gfoin.
Vawexlung.
Ban Wagner im "Ring der Nibelungen" wead da Loki "Loge" gnennt. Des liegt do dro, wei da Wagner en God Loki midn Riesn Logi, dea wo a Feind vom Loki wor, vawexld hod.
Owaöstareichischa Zenträuraum

Da Owaöstareichische Zenträuraum (dt.: Oberösterreichischer Zentralraum) is des Gebiet um de Städd Linz, Wöis und Steyr. Es is es wiatschoftliche Zentrum vom Land. Ma nennts aa es „Fimfte Viadl“, nem de historischen Regiona Traun-, Hausrugg-, Müh- und Innviadl. Umfossn tuats owa Auntäule vo de easchtn drei Viadln.
Rosenkavalierplatz

Da Rosenkavalierplatz is oa Straß und a Platzl in Minga, im Stodtej Bogenhausen. Liegn duad a zwischn da Arabella- und da Elektrastraß. Af dem Ploz liegt des Bayerische Stootsministerium fia Umwejd und Vabrauchaschutz. Sein Naum hod a von da Oper "Der Rosenkavalier" von Richard Strauss.
Es is do reglmäßig da Bogenhausener Wochnmoakt.
Aunkogl

Da Aunkogl (dt. "Ankogel") is a Beag in da Aunkoglgruppm in den Hochn Tauern. Mit 3252 m Hechn is a noch da Tauernkönigin und dem Großelendkopf da dritthechste Gipfl vo dera Gruppm. Ea liagt zwischn Moinitz in Kärntn und Bod Gastein in Soizburg. Aum Gipfl is a Kreiz obm.
Aunstiag.
Fian Aunstiag suitast da an Pickl und a Säu mitnehman, wäu es is do ned zan untaschätzn.
De Wege wean vom DAV (pieffchinesischa Oipmvarein), täuweis aa vom OeAV (östareichischa Oipmvarein) betreit.
Säubauhn.
Vo da Toistatiaun im Seebochtoi bei Moinitz zua Beagstatiaun untahoib vom Hannovahaus fiaht de Aunkoglbauhn auffe, des is a Gruppmpendlbauhn, wo im untan Ohschnitt zwoa und im oban drei mitanaund fest vabundane Kabinan foahn. So kaunst da 1355 Hechnmeda daspoan. Se is vo Waagner-Biro baut und 1966 eaöffnat wuan.
Gschicht.
Da Korntauern is scho vo de Röma ois Passiwagaung gnutzt wuan. Da Aunkogl söwa is ois easchta Gletschagipfl iwahaupt und ois ana vo de easchtn Dreitausenda bestiagn wuan und zwoa 1762 vom Bauan Patschg; ea hod den Weg duachs Aunlauftoi gnumman. De easchte touristische Easteigung hod da Koarl Thurwieser mim Jaga Ries aum 17. Oktoba 1822 gschofft, des haum eahna da Erzherzog Johann und da Baron Herberts mit mehran Fiahran aum 4. August 1826 nochgmocht, beide Moi eppa iwa'n heitign Noamoiweg.
Geologie.
Da Aunkogl bsteht aus Amphobilitn und Eklogitn vom sognauntn Tauernfensta. Es Seebochtoi is a vom Gletscha gfuamts Trogtoi mim an klossischn U-Queaschnitt. Da gresste Gletscha aum Aunkogl is' Kloaelendkees im Noadostn vom Gipfl; weitare Gletscha sans Radeckkees, Pleßnitzkees und Lassacha Kees. De gresste Ausdehnung in da jingan Zeid hods Kloaelendkees uma 1850 ghobt. In de 1930er-, 1960er- und 1990er-Joah haum sa se stoak zruckzogn; de Moränan san no imma sichtboa.
GV-Vabindung

De GV-Vabindung, des is kuaz fia gleitfest vuagspaunte Vabindung (dt. "gleitfest vorgespannte Verbindung"), is a Schraubvabindung im Stoibau, wo de Kräft' iwa de Reibung vo de Kontaktflächn iwatrogn wean, des hoaßt, de zua vabindandn Bautäu wean zaumpresst - im Gegnsotz zua SL-Vabindung, wo de Kräft' iwa'n Aunpressdruck (Lochleibungsdruck) iwatrogn wean. Es deafn nua hochfeste Schraufn eigsetzt wean und des Bohrloch deaf 2 mm (3 mm bei vamindata aunliaganda Kroft) gressa sei ois wia da Schraufnschoft sei, des is des Lochspüü. Außa waun ma a Passvabindung haum, des is daun a GVP-Vabindung.
De Schraufn wean mit Drehmaument vuagspaunt. De Kontaktflächn vo de Aunschlussbautäu miassn davua behaundlt wean, dassd aa gnua Reibung zaumkriagst z. B. duach Saundstroihn oda Flaummstroihn. Waunst Kräfte hosd, de senkrecht und parallöö zua Schraufnachsn ohtrogn wean miassn, nocha is a GV-Vabindung gscheida ois wiara SL-Vabindung.
Beaunspruchung vo gleitfest vuagspauntn Vabindungan quea zua Schraufnachsn.
Da Bemessungsweat vom Gleitwidastaund vo vuagspauntn gleitfestn Schraufn mit da Festigkeitsklassn 8.8 oda 10.9 wiad wia fuigt eamittlt:
formula_1
 μ = 0,5 waun de Owaflächn saund- oda kuglgstroid is
 μ = 0,2 waun de Owaflächn unbehaundlt is
 γM3 = 1,10 beim Gebrauchstauglichkeitsnochweis
 γM3 = 1,25 fian Trogsichaheitsnochweis
Mit dem Weat gehst in' Nochweis gemäßm semiprobabilistischn Täusichaheitskonzept eine.
formula_2
De vuahaundene Kroft muass natiali kloana gleich wia de Grenzgleitkroft sei, des is de Kroft wo de Schraufn auf Gleitn vasogt.
Tocharische Sprochn

De tocharischn Sprochn (tocharisch) san a eingna Zweig vo de indogermanischn Sprochn, de wos im easchtn Joartausnd gsprocha und gschriem woan san. Es hondlt se dobei ned um zwoa Mundoatn vo ana sejm Sproch, wia oft behaupdt wiea, sundan um zwoa vaschiedne, owa eng vawondte Sprochn.
Ludger Stühlmeyer

Da Ludger Stühlmeyer (* 3. Oktoba 1961 in Melle) is a Kantor, Musikwissnschoftla und Komponist.
Lem und Beruaf.
Er is gebiatig aus a Musikafamij und is seit 1994 da Stod- und Dekanatskantor in Hof und vo da Region Hochfranken, Dozent vom Erzbischeflichen Kiachenmusikseminar in Bamberg, Komponist und Musikwissenschaftler. Voahea is a seit 1980 im Bistum Osnabrück und Bistum Münster Kantor gwesn. Er hat Kirchenmusik, Alte Musik und Gsang in Bremen a da Hochschuln der Künste studiert und a da Universität in Münster Theologie, Philosophie und Musikwissnschoft. Da "Allgemeine Caecilienverband" vo Deitschland ernnante ihn zum Musikdirektor ACV.
Vaheirat is a mit da Theologin und Musikwissnschoftlarin Barbara Stühlmeyer. Beide hom a Dochda.
Stühlmeyer is Mitglied vo da Max Baumann-Gsejschoft (Abenberg), da Internationaln Dieterich Buxtehude-Gsejschoft (Lübeck) un da Internationaln Valentin Rathgeber-Gsejschoft (Oberelsbach).
Otto Pendl

Da Otto Pendl (* 29. Oktowa 1951 in Trumau, Niederestarreich; † 10. Novemba 2021) woa a estareichischer Politiker vo da SPÖ.
Er hod noch da Pflichtschui Storkstrommontör glernt und 1975 isa Justizwochbaumter wurn. Ob 1985 woara Buagamoasta vo da Morktgmoa Trumau.
A Kennzeichn va seine Redn (z. B. im Nazioneurod) woa, dasa fü Ostmittlboarisch und sötn wiakli standarddeitsch gredt hod.
August Wöginger

Da August Wöginger (* 2. November 1974 in Båssa) isa estareichischer Politiker (vo da ÖVP).
Ausbüdung und Hockn.
Nochn Bsuach vo da Voiks- und Haptschui in Münzkira hoda 1994 sei Matura aun da Hondelsakademie in Scharing oglegt.
Poliddische Laufbau.
Da August Wöginger is seidn 16. Lebmsjoar poliddisch aktiv. Vo 1997 bis 2002 wora a Gmoarod in Esternberg im Innviadl, seid 2003 isa im Gmoarod in seina Wohngmoa Sigharting tädi. Durtn isa ah seid 2008 Vizebuagamoasta.
Er is da Klubobmann vom ÖVP-Parlamentsklub.
Sleipnir

Sleipnir (boarisch "Schleifna") is in da germanischn Mythologie as ochthaxade Roos vom Wodan.
Da Nama Sleipnir moant Gleita, wei des Roos af da Eadn, in da Luft und im Wossa schnej dahiigleidt. De ocht Haxn san a Symboi fia Gschwindigkeit. Es weist aa draf hii, dass da Sleipnir a Schamanenroos is.
Da Sleipnir is a Kindl vom Loki, des wo ra ois Stuadn midn Hengst Svadilfari zeigt hod. Dea Hengst hod an Hrimthursn ghead, dea wos fian rechtzeitign Bau vo da Maua um Asgard, de Geddin Freya ois Wei griagt hed. Da Loki hod des duach sei List im Afdrog vo de Asn vahindat, wei da Riese en Svadilfari zum Bau dringad braucht hed und ohne eam des den Termin ned gschofft ghobt hod.
Da Loki hod en Sleipnir nacha en Wodan gschenkt.
Honda Accord

Da Accord is a Mittlklassnauto vo Honda, des seit 1976 heagstööt wiad. Accord hoaßt de Kraxn desweng, wäu da japanische Heastölla Honda „des Vahöötnis vo Mensch, Gsööschoft und Auto in a hoamonische Iwaeinstimmtung bringan“ wuitat. Fia Japan woa des Auto gscheida ausgstott, dass duatn den Obaklassn-Moakt daschlossn hod.
Im Lauf vo da Zeid is da Accord unta de Naum Honda Vigor, Honda Ascot, Honda Rafaga und Honda Torneo easchienan. Bis eischliaßlich da viatn Genaratiaun woa's so, dass in Eiropa, Japan und Noadamerika des söwe Foahzeig ois Accord vakaft wuan is. Nocha is des trennt wuan. Seit da siembtn Genaratiaun wiad aa in Japan de kloanare eiropäische Veasiaun vakaft, in Noadamerika wiad a gressas Foahzeig aunbotn, des is da Honda Inspire. Da Acura TSX woa nochm eiropäischn Accord baut.
Waunst da olle unta dem Naum Accord aubotanan Modöö auschaust, san seit 1976 uma 17,5 Mülliaunan Autos vakaft wuan. Des is da siembte Plotz in da Raunglistn vo de aum haifigstn vakaftn Autos.
Im Summa 2015 is Produktiaun fia'n eiropäischn Moakt eigstööt wuan, auf aundan Märktn is seit 2013 die 9. Generation aufm Moakt.
Svadilfari

Da Svadilfari (islendisch: "Svaðilfari", boarisch: "unglicklicha Vagant") is a Hengst aus da germanischn Mythologie und da Voda vom ochthaxadn Sleipnir, en Reidroos vom Wodan.
En Sleipnir hod da Svaddilfari zamm midn Loki zeigt, dea wo si za den Zweck za ana Stuadn vawandld ghobt hod. Da Svadilfari hod an Hrimthursn ghead, dea wos fian rechtzeitign Bau vo da Maua um Asgard, de Geddin Freya ois Wei griagt hed. Da Loki hod des duach sei List im Afdrog vo de Asn vahindat, wei da Riese en Svadilfari zum Bau dringad braucht hed und ohne eam des den Termin ned gschofft ghobt hod.
Germanische Kosmologie

De Germanische Kosmologie hod nein Hoamatwejdn, vaoanigt vom Wejdnbaam Yggdrasil. In da Schepfungsgschicht wead vazäit, wie ois entstandn is - zwischn Feia und Eis; und wia de Gedda en Menschn uns sei Hoamatwejd gschoffa ham.
3 Ebanan und 9 Wejdn.
1. Himme
2. Eadn
3. Untawejd
Eihwohna

Da Eihwohna (dt.: Einwohner) vo ana Ortschoft is da Bewohna (dt.: Bewohner) vo ana Gmoa oda om Stodviadl und draus foingd vo om Land. 
Es hondld se dobei um on effndli-rechtlichn Begriff, dea se vo dem van Biaga bzw. Stootsbiaga doduach obgrenzd, doss letzdam bsondare Rechte und Pflichtn zuagwiesn san. Afm Eihwohnabegriff beruahd des in Deitschland gejtnde Mejderecht.
Effndli-rechtli is a Eihwohna vo ana Gmoa, „wea noch objektiva Betrochtungsweis in iah a Wohnung innehod, de draf schliaßn lossn, doss'a de Wohnung beibehoidn und bnutzn wead.“ Deshoib is da Begriff Eihwohna ned deckungsgleich midm Begriff gmejdda und in da Eihwohnamejdedatei mid sei Datn eihdrongna Bewohna, sondan beziagd se aa af unregistriade Bewohna va om festn Hapt- oda Nemwohnsiez. De Summe vo de Eihwohna vo ana Stod oda ana Gmoa is de Eihwohnazoih.
Gschicht.
In historischa Zeid hom z'nexd nua männliche Eawoxne ois Eihwohna gejdn. In dea uns heit vatrautn Bedeitung beginnt de Vawendung va "Eihwohna" in Deafan va Sidwestsaggsn scho uma 1700 duachn fliaßndn Iwagong aus "Inwohner"; oitatimliche Begriffe fia a Eihwohnarin woan "Infrau" oda "Innfrau".
Mährn

Mährn (tschechisch/slowakisch: Morava; deitsch: Mähren; poinisch Morawy; lateinisch: "Moravia") is a historischs Landl in da Tschechischn Republik und ans vo de drei historischn Behmischn Landln – Behman, Mährn, und Estareichisch- (heit: Mährisch-) Schlesien. Es woar aa ans vo de 17 ehemolign Cisleithanischn Kronlända vo da Estareichisch-Ungarischn Monarchie (1867 - 1918) und vo de fimf Landln vo da Easchtn Tschechoslowakischn Republik (1918 - 1938). Mährn hod 20,000 km2 und ciaka 3 Mülleonan Eihwohna.
Da Naum kummd vo "Morava", in Slawischn Wuat fian Fluss "Moach", wöchane duatn da Hauptfluss is. De Moach entspringd im eißasdn Noadwestlichn Zipfe vo Mährn und valossd is Landl im eißasdn Sidostn. De gressde Stod und ehemolige historische Hauptstod is Brünn. Vuam dreißgjahrign Kriag woa olladings Oimütz de Haupstod.
Aa wauns in ana Vawoitungsrefuam im 1949a Joa offiziöö obgschoffd wuan is, güüt Mährn in de Kepf vo de Leit oiweu nu ois extrigs Landl und bsundara Laundstrich. De Mähra san bsundasd stuiz af eanare eigane, lokale Identitet und haum a stoaks Sööbstbewusstsein. Es gibd aar a gwisse Rivalitet zwischn eana und dena Behm. Trotz eanan Regionalbewusstsein seng si de slawischn Mähra ois Teu vo da tschechischn Nation, nuar a poa seng si ois komplett aundares Voik.
Innahoib vo de slawischn Mähra san de Hanakn de gressde Voiksgrubbm. Se haum an eiganan Dialekt und aa eigane Trachtn. De Hanakn san im Zentralteu vo Mährn dahaam und götn ois de "klassischn" Mähra. Im Ostn, geng de Slowakei hii san de mährischn Wolochn und de "mährischn Slowakn" dahaam. De Letzdan Zwaa san da Iwagaung zwischn de Tschechn und de Slowakn. Bis 1945 is vo vü Leit Deitsch gredd wuan, in da Sidhöftn Boarisch. Noch da Vatreiwung anno 1945 is davo owa ned vü iwa. Des friacha stoake jidische Lebm is duachn Holocaust fosd ausgstuam. Kuaz vuam Aussteam san aa de mährischn Krowodn, a neadlicha Ausleifa vo de scho vaschwundanan Moachfödkrowodn.